open-index/open-wikipedia-markdown huggingface dataset:
ספר טהרה

**ספר טהרה** הוא הספר העשירי במשנה תורה, סדרת ספריו ההלכתיים של הרמב"ם. בספר זה עוסק הרמב"ם בכלל טומאה וטהרה, כשביניהם דיני טומאת מת, פרה אדומה, אבות הטומאה ועוד.

הרמב"ם מגדיר את נושאי הספר: "ספר עשירי - אכלול בו מצוות שהן בטהרות וטומאות. וקראתי שם ספר זה, 'ספר טהרה'".

## מבנה הספר ותוכנו
### הפסוק הפותח את הספר
כדרכו בשאר ספרי משנה תורה פותח הרמב"ם גם את ספר זה בפסוק. הפסוק איתו בוחר הרמב"ם לפתוח את ספר טהרה הוא פסוק מספר תהילים: "לב טהור ברא לי אלוהים, ורוח נכון חדש בקרבי".

בבחירתו של הרמב"ם בפסוק זה כפתיח לספר הוא מדגיש את המשמעות של טהרה כהליך רוחני-פנימי עמוק של תשובה. כמו שמתאר דוד המלך בפסוק שהרמב"ם בחר מספר התהילים.

### הנושאים הכלולים בספר
* הלכות טומאת מת.
* הלכות פרה אדומה.
* הלכות טומאת צרעת.
* הלכות מטמאי משכב ומושב.
* הלכות שאר אבות הטומאות.
* הלכות טומאת אוכלין.
* הלכות כלים.
* הלכות מקוואות.

כמעט לכל נושא בספר זה מקבילה מסכת משנה בסדר טהרות. כגון: מסכת כלים כמקבילה להלכות כלים, אהלות המקבילה ההלכתית לדיני טומאת מת ופרה המקבילה ההלכתית להלכות פרה אדומה.

### המצוות המבוארות בספר זה
בספר טהרה נתבארו 20 מצוות, 18 מצוות עשה ו2 מצוות לא תעשה.

חלוקת המצוות על פי סדר ההלכות:
* **הלכות [[טומאת מת]]** מצוות עשה אחת: דין טומאת מת.
* **הלכות [[פרה אדומה]]** 2 מצוות עשה: (א) דין פרה אדומה. (ב) דין טומאת מי נידה וטהרתן.
* **הלכות [[טומאת צרעת]]** 6 מצוות עשה ו2 מצוות לא תעשה: (א) להורות בצרעת האדם כדינה הכתוב בתורה. (ב) לא לקצוץ סימני טומאה. (ג) לא לגלח את הנתק. (ד) שיהיה המצורע מפורסם בקריעת בגדיו, פריעת ראשו ועטיה על שפם. (ה) טהרת צרעת. (ו) שיגלח המצורע את כל שערו כשיטהר. (ז) דין צרעת הבגד. (ח) דין צרעת הבית.
* **הלכות [[מטמאי משכב ומושב]]** 4 מצוות עשה: (א) דין טומאת נידה. (ב) דין טומאת יולדת. (ג) דין טומאת זבה. (ד) דין טומאת זב.
* **הלכות [[אבות הטומאות|שאר אבות הטומאות]]** 3 מצוות עשה: (א) דין טומאת נבלה. (ב) דין טומאת שרץ. (ג) דין טומאת שכבת זרע, בנוסף דין טומאת עבודה זרה שמטמא כשרץ וטומאתו מדברי סופרים.
* **הלכות [[טומאת אוכלים|טומאת אוכלין]]** מצוות עשה אחת: דין טומאת אוכלין ומשקין והכשרן.
* **הלכות כלים**.
* **הלכות [[מקווה|מקוואות]]** מצוות עשה אחת: שיטבול כל טמא במי מקווה ואחר כך יטהר.

### פסקים ייחודיים

#### מנין הפרות האדומות
הרמב"ם מונה את תשע הפרות האדומות שנעשו מאז משה רבנו, על פי הרשימה ב: "ותשע פרות אדומות נעשו משנצטוו במצוה זו, עד שחרב הבית בשנייה. ראשונה עשה משה רבנו, ושנייה עשה עזרא, ושבע מעזרא עד חורבן הבית". על גבי רשימת תשע הפרות מחדש הרמב"ם שאת הפרה האדומה העשירית יעשה המלך המשיח.

## מפרשי הספר
נושאי כלי הרמב"ם:
* כסף משנה
* משנה למלך
* מהר"י קורקוס

אחרונים:
* אור שמח - הרב מאיר שמחה הכהן

מהדורות מבוארות:
* משנה תורה להרמב"ם - מפעל משנה תורה.
* משנה תורה להרמב"ם המבואר - הרב עדין אבן ישראל (שטיינזלץ).
* הרמב"ם המבואר - מהדורת חיטריק.
* רמב"ם הערוך - יעקב בן ציון בלומינג.

## קישורים חיצוניים

* משנה תורה, ספר טהרה באתר HebrewBooks.
* ספר טהרה באתר מפעל משנה תורה.

## הערות שוליים

קטגוריה:ספרי משנה תורה
קטגוריה:טומאה וטהרה
קצ'ומבארי

**קצ'ומבארי** היא מנת סלט עגבניות ובצל טרי הפופולרית במטבחי אזור של האגמים הגדולים באפריקה.

זוהו סלט לא מבושל המורכב מעגבניות קצוצות, בצל ופלפל צ'ילי. ניתן למצוא וריאציות של קצ'ומבארי בקניה, טנזניה, רואנדה, אוגנדה, בורונדי ובמדינות דרום אפריקה מלאווי וקונגו.

מקור המילה קצ'ומבארי בסוואהילי מהמילה ההינדית קצ'מברי.

## שימושים
קצ'ומבארי הוא סלט המשמש כתוספת בארוחה עיקרית. בקניה משמש כתבלין המוגש עם פילאו (פילאף), מוקימו, או ארוחה של *ניאמא צ'ומה* (בשר צלוי) *ואוגלי*. בטנזניה אוכלים אותו עם פילאו אורז או *[[ביריאני]]*. במלאווי הוא נאכל בדרך כלל בפני עצמו כמו כל מנת סלט אחרת, בעוד שבאוגנדה אוכלים אותו בדרך כלל עם *ניאמא צ'ומה*.

## וריאציות
ניתן להוסיף גם מרכיבים אחרים, כגון מיץ ליים או לימון, כוסברה טרייה (כוסברה או *[[כוסברה|דניה]]*), פטרוזיליה, אבוקדו או מלפפון, ובמקרים מסוימים ג'ין או וודקה. וריאציות מסוימות של מתכונים דורשות גם פלפלים של חאבנרו או פלפל סקוטש, עם מגע של פלפל קאיין טחון.

קצ'ומבארי פופולרי באזור האגמים הגדולים באפריקה וניתן לאכול אותו עם פילאף אפריקאי וביריאני אפריקאי. במלאווי קוראים לזה סומו או שום או פשוט "סלט עגבניות ובצל".

## ראו גם
* סלט ישראלי

## קישורים חיצוניים

## הערות שוליים

קטגוריה:סלטים
קטגוריה:חומרי גלם (מזון)
משטרת מונקו

**משטרת מונקו** היא כוח המשטרה הלאומי של מונקו ומשרתים בו 515 גברים ונשים. המשטרה כוללת יחידת מומחים המפעילה סירות סיור ומעקב.

## ארגון ומבנה
ממוזער|250x250 פיקסלים|ניידת משטרה במונקו
**המנהלת לבטיחות הציבור** (בצרפתית: **Direction de la Sûreté Publique**) היא הגוף המנהל את משטרת מונקו. המנהלה הוקמה ב-23 ביוני 1902, תחת מחלקת הפנים.

המשטרה עצמה מורכבת ממספר אוגדות שלכל אחת כמה מחלקות:
* אגף המשטרה הפלילית ובו שלוש מחלקות עיקריות, חקירות פליליות, זהות פלילית (בתיאום עם אינטרפול) ואגף משאבים.
* אגף השיטור העירוני, המרכז את פעילות השוטרים לובשי המדים וכן מעסיק מספר יחידות, בהן חטיבה כללית של המשטרה, יחידת התערבות מיוחדת, מרכז פיקוד מבצעי ומזכירות לבית המשפט לשוטרים.
* אגף המשטרה המנהלי, אחראי על תנועת אזרחים זרים דרך גבולות מונקו, בעוד אגף המינהל והמערך מטפל בענייני מינהל עבור המשטרה.
* אגפי המשטרה הימיים ונמלי התעופה אחראים לאכיפת חוק בים ובשמי מונקו. החטיבות מעסיקות שתיהן מחלקות לחילוץ אווירי וימי, מעקב מים ותיאום פעולות משטרה חוצות גבולות עם שכנותיה של מונקו. אגף משטרת הים ושדות התעופה (DPMA) עצמו נוצר ב-16 באוגוסט 1960 כאשר נושאי אבטחה באוויר ובמים הועברו לשליטת מנהלת בטיחות הציבור, ומאז 1961 גדלה החטיבה והיא מורכבת מ-8 קצינים ו-27 עובדי מדינה. המדור הימי שולט ורושם נוסעים במעבר, אחראי על פיקוח המים הלאומיים, לרבות משאבי טבע תת-ימיים, והצלה ימית. מדור ביקורת גבולות ומסוקים מפקח על משימות משטרת הגבולות.

כרגע יש למשטרה 3 סירות סיור, שאותן הם חולקים עם כוחות משטרה אחרים בנסיכות.

## קישורים חיצוניים
* 

## הערות שוליים

קטגוריה:מונקו
קטגוריה:משטרות מדינתיות
Black Velvet

"**Black Velvet**" (בעברית: "**קטיפה שחורה**") הוא הסינגל השני של הזמרת-יוצרת הקנדית אלנה מיילס. את השיר הוציאה לאור ב-12 בינואר 1990 חברת התקליטים אטלנטיק רקורדס. הוא נכלל כרצועה השלישית באלבום הבכורה של מיילס, *[[Alannah Myles]]*. השיר הגיע לפסגת מצעדי הבילבורד הוט 100 ורצועות אלבומי הרוק הטובים ביותר. בנוסף, הגיע למקום העשירי במצעד הסינגלים הקנדי של *RPM*, למקום השני במצעד הסינגלים הבריטי ולמקום הראשון בנורווגיה, שוודיה ושווייץ.

בשנת 1990 זכה "Black Velvet" בפרס גראמי לביצוע הרוק הטוב ביותר – לאישה, ובשנה העוקבת בפרס ג'ונו לסינגל השנה. מאז פרסומו בלדת הרוק זכתה למספר גבוה של השמעות בתחנות הרדיו השונות. בשנת 2005 השיר אף קיבל את "פרס המיליונר" של ASCAP, לאחר שצבר יותר מארבעה מיליון השמעות.

## רקע וכתיבה
"Black Velvet" הוא שיר הודיה לאלביס פרסלי, שדיוקניו צוירו לעיתים קרובות על קטיפה שחורה. פרסלי השתמש בצבע לשיער בשם "Black Velvet". את הרעיון לשיר הגה בן-זוגה של מיילס, כריסטופר ורד, שנסע באותה העת באוטובוס מלא מעריצים של פרסלי. עם שובו לקנדה, הוא הביא את טיוטת השיר למיילס. המפיק, דייוויד טייסון כתב את האקורדים עבור גשרית השיר.

חברת התקליטים אטלנטיק רקורדס, אליה הגיע השיר מטעמה של מיילס, נתנה את "Black Velvet" לאומן הקאנטרי רובין לי. גרסתה של מיילס יצאה לאור בדצמבר 1989, בעוד שהגרסה של לי פורסמה חודשיים אחר כך בפברואר 1990. מיילס קיבלה את תמיכתה של החברה בקידום השיר בתחנות הרדיו הפופ והרוק, ולי בתחנות הקאנטרי.

מיילס הוציאה לאור מחדש את "Black Velvet" בשנת 2007. גרסה זו נכללה במיני-אלבום דיגיטלי שיצא לאור כמחווה לפרסלי, למלאת 30 שנים למותו.

הוא נכתב בסולם מי♭ מינור, והוא בעל קצב בינוני של 92 פעימות לדקה. מנעד קולה של מיילס נע בין התו מי♭ באוקטבה השלישית למי♭ באוקטבה החמישית.

## וידאו קליפ
הווידאו קליפ המלווה את השיר בוים על ידי דאג פריל. הוא צולם בחווה המשפחתית של מיילס, בבקהורן שבקנדה. בקליפ, מוצגת מיילס שרה במרפסת של אחת מבקתות החווה עם הגיטריסט שלה, קורט שפטר.

## הצלחה מסחרית
"Black Velvet" יצא לאור כסינגל השני מתוך באלבום הבכורה של מיילס. הוא הגיע למקום ה-10 במצעד הסינגלים הקנדי של מגזים *RPM*. בניגוד לקנדה, השיר יצא לאור ברחבי העולם כסינגל הבכורה של הזמרת. הוא הפך ללהיט ברוב המדינות שבהן פורסם. הוא הגיע למקום הראשון במצעד הסינגלים הנורווגי, השוודי, השווייצרי והאמריקאי.

## גרסאות כיסוי
במהלך השנים הוקלטו לשיר גרסאות כיסוי שונות, לרבות על ידי זמר הקאנטרי האמריקאי רובין לי, להקת ההבי מטאל הקנדית קוברה והלוטוס ונוספים.

בשנת 2022 הוציאו אינפקטד מאשרום גרסת כיסוי משלהם בהשתתפות נינט טייב. השיר יצא בתחילה כסינגל ומאוחר יותר כחלק מאלבום האולפן ה–13 שלהם, IM25.

## רשימת השמעה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1989
קטגוריה:סינגלים מ-1989
קטגוריה:סינגלים מ-1990
קטגוריה:שירים באנגלית
קטגוריה:וידאו קליפים בשחור-לבן
קטגוריה:שירים על אלביס פרסלי
קטגוריה:בלדות משנות ה-1980
קטגוריה:בלדות רוק
קטגוריה:בלדות קאנטרי
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אטלנטיק רקורדס
אוניברסיטט יוגרה סורגוט

**אוניברסיטט יוגרה סורגוט** (ברוסית: **Университе́т-Югра́**) הוא מועדון כדורסל רוסי, המייצג את העיר סורגוט בסופרליגה 1 ובגביע רוסיה.

הישגי השיא הן אליפות הליגה בעונת 2016/2017

## היסטוריה
ההיסטוריה של קבוצת "אוניברסיטט-יוגרה" החלה בשנת 1974, כאשר קבוצת כדורסל בשם "סטרויטל" אורגנה תחת "Surguttruboprovodstroy". ההצלחה הראשונה של "סטרויטל" הייתה ב-1977, כאשר זכתה בגביע האיגודים המקצועיים. בשנת 1978 סטרויטל סיימה במקום השלעשי בגביע ברית המועצות בקרב קבוצות מסיביר והמזרח הרחוק. יתר על כן, בהצלחה משתנה, המועדון הופיע בקביעות בליגה השנייה בברית המועצות וברוסיה. בשנת 1993 סטרויטל השתתפה בליגה הראשונה באליפות רוסיה ונתמכה על ידי עיריית סורגוט ואוניברסיטת סורגוט והמועדון שינה את שמו ל"אוניברסיטט".

במהלך 3 השנים הבאות, "אוניברסיטט" התבססה כאחת הקבוצות הטובות בליגה, ובשנת 2001, העפילה לסופרליגה "B". בעונות 2001/2002 ו-2002/2003, הקבוצה סיימה פעמיים במקום השלישי באליפות סופרליגה ב'. בתום עונת 2001/2002, במאי 2002, הוחלט לבחור את סגן ראש העיר הראשון לתפקיד נשיא המועדון באותה תקופה, ויאצ'סלב נוביצקי. לתפקיד סגן הנשיא מונה ויקטור ניקולאייביץ' ננאק. עונת 2003/2004 יכולה להיקרא נקודת מפנה בהיסטוריה של הקבוצה, כאשר זכתה באליפות סופרליגה "B" והעפילה לליגת העל הרוסית בכדורסל גברים.

קבוצת סורגוט שיחקה את העונה הראשונה שלה בליגה העליונה בכבוד והעניקה מאבק עיקש מול קבוצות בולטות כמו דינמו (מחוז מוסקבה), אוניקס קאזאן, ספרטק ואחרות וסיימה במקום ה-12 באליפות. ממש בתחילת העונה השנייה בליגת העל, קבוצת סורגוט זכתה למימון מלא מידי ממשלת חאנטי-מנסיסק והקבוצה שינתה את שמה ל"אוניברסיטט-יוגרה". הקבוצה סיימה את עונת 2005/2006 במקום ה-11 מתוך 14 קבוצות. נשיא המועדון ויאצ'סלב נוביצקי תיאר את סיום העונה כמוצלח, המשקף את הדינמיקה של התפתחות, צמיחה הדרגתית ושיפור משמעותי ביכולות הקבוצה.

עונת 2006/2007 הייתה השלישית עבור הקבוצה, בליגה הבכירה של הכדורסל הרוסי. המשימות והיעדים שהוצבו לקבוצה היו להפגין ביצועים טובים יותר מאשר בשתי העונות הקודמות. עם זאת, הקבוצה לא החזיקה להיצמד לצמרת הטבלה וחזרה לליגת המשנה בכדורסל.

בעונת 2016/2017 זכתה שוב באליפות ליגת המשנה בכדורסל, אך לא זומנה להתמודד ב, בהיעדר תקציב מתאים לליגה.

## תארים
;סופרליגה 1
* **זכייה (2)**: 2003/2004, 2016/2017.
* **סגנות (5):** 2010/2011, 2011/2012, 2012/2013, 2013/2014
* **מקום שלישי (1):** 2002/2003

## קישורים חיצוניים

* 

קטגוריה:קבוצות כדורסל רוסיות
שחטאר דונצק (כדורגל נשים)

**מועדון כדורגל נשים "שחטאר"** הוא מועדון כדורגל נשים אוקראיני המייצג את העיר דונצק, שנוסד ביוני 2021. מאז עונת 2021/22 הוא משחק בליגה הראשונה באוקראינה, הנחשבת לשנייה בחשיבותה בליגות האוקראיניות בכדורגל נשים. הוא מארח את משחקי בית באצטדיון ארסנל-ארנה בכפר סצ'אסטליבויה בפרברי קייב.

ב-15 ביוני 2021 מועדון הכדורגל שחטאר הודיע על הקמת מחלקת כדורגל נשים. בהתאם לתוכנית האסטרטגית לפיתוח כדורגל נשים באוקראינה לשנים 2020-2024, שאושרה על ידי הוועד הפועל של התאחדות הכדורגל האוקראינית, כל המועדונים החברים במנהלת ליגת העל צריכים לכלול קבוצות נשים. ב-19 ביוני 2021 מונה רומן זאייב לתפקיד המאמן הראשי של קבוצת הנשים החדשה, שיכין אותה להשתתפות בעונת הבכורה 2021/22 בליגה הראשונה באליפות אוקראינה. ב-20 ביוני 2021 החלה העבודה על החתמת שחקניות, כולל השוערת מריה דנישיץ' והבלמית ולריה אולחובסקיה. ב-1 ביולי 2021, צוות של 16 שחקניות ושתי שוערות התכנסו לראשונה במחנה אימונים של שחטאר דונצק בכפר סצ'אטליבויה, במחוז קייב. ב-6 ביולי 2021, בשטח מתחם הספורט סוויאטושין, ערכה קבוצת הנשים של שחטאר את האימון הראשון הפתוח לנציגי תקשורת.

ב-14 באוגוסט 2021, במשחק חוץ נגד בגירה מהעיר קרופיבניצקי, ערכה הקבוצה את הופעת הבכורה בליגה הראשונה באליפות אוקראינה בעונת 2021/21, לאחר שניצחה במשחק הרשמי הראשון בתוצאה 5:0.

## אצטדיון הקבוצה
לאחר ששחטאר התקבלה לליגה הראשונה באליפות אוקראינה, הן מארחות את משחקי הבית שלהן באצטדיון ארסנל-ארנה בכפר סצ'אסטליבויה במחוז קייב, שיכול להכיל 1,000 צופים.

## קישורים חיצוניים
*    

* פרופיל באתר הרשמי של מחלקת כדורגל נשים של התאחדות הכדורגל האוקראינית 

## הערות שוליים

קטגוריה:שחטאר דונצק
קטגוריה:קבוצות כדורגל נשים
שירות ביטחון המדינה (יוגוסלביה)

**שירות ביטחון המדינה** (בסרבית: **Служба државне безбедности**, **Služba državne bezbednosti**; בראשי תיבות: **СДБ / SDB** או **РДБ / RDB**) או פשוט **ביטחון המדינה** (בסרבית: **Државна безбедност, Državna bezbednost**; בראשי תיבות: **ДБ / DB**), הייתה סוכנות הביון והביטחון במשרד הפנים של הרפובליקה הפדרלית של יוגוסלביה שמטרתה הייתה להגן על המדינה מפני איומים פנימיים ופעלה כגוף לענייני ביטחון פנים, סיכול ריגול ואיסוף מודיעין.

## היסטוריה
השירות הוקם במרץ 1991 לאחר פירוק המינהל לביטחון המדינה (UDBA). הגוף פורק ביולי 2002, עת הוחלף בסוכנות הביון והביטחון הסרבית (BIA) ב-1 באוגוסט 2002.

## כוחות מיוחדים
על פי כתב האישום בסדרת המשפטים בבית הדין הבינלאומי ליוגוסלביה לשעבר (ICTY), הכוחות המיוחדים של יוגוסלביה, הידועים גם כ-Yugoslav Paramilitaries, הוקמו בחשאי על ידי שירות הביטחון או בסיועו. בין אלה היו משמר המתנדבים הסרבי (הנמרים של ארקן), יחידת המבצעים המיוחדים (הכומתות האדומות) ויחידת העקרבים, כולם הואשמו במעורבות ברצח עם בשנות ה-90. רשמית, היחידה למבצעים מיוחדים שולבה בשירות ביטחון המדינה לא לפני 1996.

## מנהלים

## ראו גם
* סוכנות הביון והביטחון של סרביה (BIA)

## הערות שוליים

קטגוריה:2002 בפוליטיקה
קטגוריה:ארגוני ביון
קטגוריה:1991 בפוליטיקה
קטגוריה:יוגוסלביה: היסטוריה
קטגוריה:ארגוני אכיפת חוק
המינהל לביטחון המדינה (יוגוסלביה)

[ממוזער| [יוסיפ ברוז טיטו עם אנשי UDBA, שנת 1951.]]
**המינהל לביטחון המדינה** (בסרבית: **Служба државне безбедности**; בקרואטית: **Služba državne sigurnosti**; במקדונית: **Служба за државна безбедност**; בסלובנית: **Služba državne varnosti**), היה ארגון המשטרה החשאית ביוגוסלביה הקומוניסטית. הוא היה ידוע בעיקר בראשי התיבות **UDBA**, שמקורם בשמו המקורי של הארגון בשפה הסרבו-קרואטית: Uprava državne bezbednosti " ("מינהל ביטחון המדינה"). ראשי התיבות **SDB** (סרבית) או **SDS** (בקרואטית) שימשו רשמית לאחר שינוי שם הארגון ל"שירות ביטחון המדינה". בעשורים האחרונים לקיומו הורכב משמונה ארגוני משטרה חשאית עצמאיים למחצה – אחת לכל אחת משש הרפובליקות הפדרליות של יוגוסלביה ושתיים למחוזות האוטונומיים – שפעילותם תואמו על ידי המטה הפדרלי המרכזי בבירה, בלגרד.

אף על פי שהוא פעל באיפוק רב יותר מאשר סוכנויות המשטרה החשאית במדינות הקומוניסטיות של מזרח אירופה, ה-UDBA היה בכל זאת כלי שליטה שרבים חששו ממנו. נטען כי ה-UDBA היה אחראי ל"חיסול" עשרות אויבי מדינה בתוך יוגוסלביה ובעולם (הערכות טוענות לאחריות על כ-200 התנקשויות וחטיפות). על פי החשדות הארגון היה מעורב בחיסול מנהיגי האוסטאשה אנטה פאבליץ' ווייקוסלאב לובוריץ' (ארגנטינה ובספרד), לרצח הסופר הקרואטי ברונו בושיץ' והסופר הסרבי דראגישה קשיקוביץ', אם כי יש להבחין בין פושעי מלחמה לבין אלו שנרצחו או חוסלו מסיבות פוליטיות.

עם התפרקות יוגוסלביה, הרפובליקות הנפרדות המשיכו להקים סוכנויות משטרה חשאית משלהן, בעוד שירות ביטחון המדינה של יוגוסלביה שמר על שמו מתקופת ה-UDBA ופורק רק בשנת 2002, עת הוחלף על ידי סוכנות הביון והביטחון של סרביה.

## משימות
UDBA היוותה חלק מרכזי בשירותי הביון היוגוסלביים מ-1946 עד 1991, והייתה אחראית בעיקר לביטחון הפנים של המדינה. לאחר 1946 ה-UDBA עבר שינויים ביטחוניים ומודיעיניים רבים והופקד על מאבק בכנופיות פשע; הגנה על הכלכלה; הקומינפורם ושאיפות בירוקרטיות. ב-1945 וב-1946, למשל, ה-UDBA אורגנה למחוזות. ב-1950, כאשר בוטלו היחידות המנהליות-טריטוריאליות, אורגנה UDBA מחדש. בתקופה זו הפעילות המודיעינית והביטחונית התרכזה פחות במודיעין ויותר בנושאי ביטחון פנים. הושם דגש על קולקטיביזם, אחווה, הרמוניה חברתית, נאמנות וסובלנות כלפי בעלי דעות שונות. חריגה ממערכת ערכים זו הפכה לבעיה מיידית עבור שירותי הביטחון.

מאוחר יותר הוקטן השימוש בכוח וכשהחל תהליך "ביזור כוח העם" עברו שירותי המודיעין והביטחון ארגון מחדש נוסף במטרה לבזר את הכוח ולהגביר את האפקטיביות. במליאת הוועד המרכזי ביולי 1966 האשימה ההנהגה הפוליטית את הארגון במניעת רפורמות לקראת ניהול עצמי. כתוצאה מכך, המינהל בוזר, צומצם כוח האדם שלו (במיוחד ברמה הפדרלית) והוקמו ועדות בקרה. הוצאו תקנות חדשות, המחזקות את היוזמה העצמאית של שירותי הביטחון הממשלתיים של שש הרפובליקות היוגוסלביות והפרובינציות האוטונומיות. הארגון נשלל מתפקידי ביצוע והופקד על זיהוי ומניעת פעולות עוינות. בהמשך הועבר הארגון לאחריות משרד הפנים וכבר לא היה גוף עצמאי.

## קישורים חיצוניים

## הערות שוליים

קטגוריה:הרפובליקה הפדרלית הסוציאליסטית של יוגוסלביה
קטגוריה:1991 בפוליטיקה
קטגוריה:1946
קטגוריה:משטרות מדינתיות
קטגוריה:ארגוני ביון
קטגוריה:ארגוני אכיפת חוק
קטגוריה:יוגוסלביה: צבא וביטחון
מפקד האוכלוסין באוקראינה (2023)

ממוזער| תרשים של האוכלוסייה הדמוגרפית של אוקראינה, המראה את הירידה באוכלוסייה מ-1993 עד 2019
**המפקד האוקראיני הבא** הוא מפקד אוכלוסין שייערך על ידי שירות הסטטיסטיקה הממלכתי של אוקראינה. המפקד האחרון (ועד כה היחיד שנערך באוקראינה העצמאית) נערך ב-2001; באופן טנטטיבי, המפקד הבא היה אמור להתקיים עשר שנים מאוחר יותר, על פי סטנדרטים שנקבעו על ידי האומות המאוחדות. עם זאת, המפקד התעכב כל הזמן מאז.

מפקד האוכלוסין של 2001 רשם את אוכלוסיית אוקראינה על 48,457,100 איש. עד מאי 2021, מספר האוכלוסייה ירד ל-41,442,615 (לא כולל קרים וסבסטופול).

## רקע
בספטמבר 2013 ממשלת אזרוב השנייה קבעה את תאריך המפקד ב-2016. בדצמבר 2015, ממשלת יאצניוק השנייה דחתה את תאריך המפקד לשנת 2020.

באוקטובר 2019, שירות הסטטיסטיקה הממלכתי של אוקראינה אישר כי המפקד הלאומי מתוכנן להתקיים בין 10 בנובמבר ל-23 בדצמבר 2020. אבל באפריל 2020 מזכיר קבינט השרים אולה נמצ'ינוב אישר שבשנת 2020 לא יתקיים מפקד אוכלוסין באוקראינה וכנראה גם לא ב-2021 כי המפקד נחשב ל"תענוג יקר". נמצ'ינוב הצהיר בדצמבר 2020 כי המפקד הבא באוקראינה מתוכנן לשנת 2023. 

לאחר הפלישה הרוסית לאוקראינה ב-2022 נדחה המפקד למועד בלתי ידוע לאחר המלחמה.
## קישורים חיצוניים
* 
## הערות שוליים

קטגוריה:2023 באוקראינה
קטגוריה:אוקראינה: דמוגרפיה
קטגוריה:מפקדי אוכלוסין
נובוסיבירסק (כדורגל נשים)

**נובוסיבירסק**, או **נובוסיבירסק-ז**' (ברוסית: **Новосибирск–Ж**) הוא מועדון כדורגל נשים רוסי מהעיר נובוסיבירסק, המהווה מועדון בת של מועדון הכדורגל "נובוסיבירסק". מתמודד בליגת המשנה הרוסית בכדורגל נשים.

## היסטוריה
קבוצת הנשים במועדון הכדורגל "נובוסיבירסק" נוצרה באפריל 2021.

המשחק הראשון של הקבוצה החדשה היה משחק במסגרת טורניר "ליגה 1" בכדורגל נשים במחוז סיביר. ב-4 ביולי הביסה את מועדון קריסטל-סיביר נובוסיבירסק בתוצאה 14:0.

בקמרובו הקבוצה גברה בתוצאה 1:0 על רסבט קרסנויארסק. ניצחון זה הבטיח את השתתפותה של הקבוצה בגמר הטורניר המחוזי כבר בשנתה הראשונה.

השחקניות העיקריות של הקבוצה בעונת הבכורה היו יקטרינה מסלובה ואנסטסיה שלימובה. ובעונת 2021 הקבוצה התמודדה בדיוויזיון 1, הליגה השנייה בחשיבותה בענף כדורגל נשים ברוסיה. הקבוצה סיימה את עונת הבכורה שלה במקום התשיעי בליגה.

## הישגים לפי עונה

## הערות שוליים

קטגוריה:קבוצות כדורגל נשים רוסיות
קטגוריה:נובוסיבירסק: מועדוני ספורט
ספר הפלאה

**ספר הפלאה** הוא הספר השישי בסדרת ספריו ההלכתיים של הרמב"ם, משנה תורה. הרמב"ם עוסק בספר זה בהלכות שבועות, הלכות נדרים, הלכות נזירות ועוד.

הרמב"ם מגדיר את תוכן הספר: "ספר ששי - אכלול בו מצוות שיתחייב אדם בהם מי שאסר עצמו בדברים - כגון שבועות ונדרים. וקראתי שם ספר זה: 'ספר הפלאה'".

שם הספר "הפלאה" נקבע על פי לשון התורה בעניין הנדרים: "איש כי **יפליא** נדר".

## מבנה הספר ותוכנו
### הפסוק הפותח את הספר
כדרכו בספרי משנה תורה פותח הרמב"ם גם את ספר הפלאה בפסוק. הפסוק איתו בוחר הרמב"ם לפתוח את הספר הוא פסוק מספר תהילים: "נדבות פי רצה נא ה', ומשפטיך למדני".

### הנושאים הכלולים הספר
* הלכות שבועות.
* הלכות נדרים.
* הלכות נזירות.
* הלכות ערכין וחרמים.

### סדר הנושאים בספר
הרמב"ם מסדר את סדר ההלכות בספרו לפי סדר שכיחות הדברים, קודם כל הרמב"ם כותב את הלכות השבועות שכוללות דינים רבים יותר ומצויים יותר, אחריהם באים הלכות נדרים שנחלקים בכללות לשני חלקים, לאחר מכן את הלכות נזירות שהוא חלק מהלכות הנדרים ורק לבסוף מונה הרמב"ם את הלכות ערכין וחרמין, כיוון שהם פחות שכיחים ומצויים.

### המצוות המבוארות בספר
בספר הפלאה נתבארו 25 מצוות מתוך התרי"ג מצוות, מהם 10 מצוות עשה ו-15 מצוות לא תעשה.

חלוקת המצוות לפי סדר ההלכות:
* **הלכות [[שבועה (יהדות)|שבועות]]** כוללות 5 מצוות, 4 מצוות לא תעשה ומצוות עשה אחת: (א) שלא להישבע בשם ה' לשווא. (ב) שלא לישא את שם ה' לשווא. (ג) שלא לכפור בפיקדון. (ד) שלא להישבע על כפירת ממון. (ה) להישבע בשם ה' באמת.
* **הלכות [[נדר (יהדות)|נדרים]]** כוללת 3 מצוות, 2 מצוות עשה ומצוות לא תעשה אחת: (א) לשמור מוצא שפתיו ולקיים את הנדר. (ב) לא לחלל את דברו. (ג) מצוות הפרת נדרים או שבועות.
* **הלכות [[נזירות]]** כוללות 10 מצוות, 2 מצוות עשה ו-8 מצוות לא תעשה: (א)שיגדל הנזיר פרע. (ב) שלא יגלח שערו כל ימי נזרו. (ג) שלא ישתה הנזיר יין ולא תערובת יין ואפילו חומץ של יין. (ד) שלא יאכל ענבים לחים. (ה) שלא יאכל צימוקים. (ו) שלא יאכל חרצני ענבים. (ז) שלא יאכל זגין. (ח) שלא יכנס לאוהל המת. (ט) שלא יטמא למתים. (י) שיגלח על קורבנות.
* **הלכות [[ערכין (יהדות)|ערכין]] ו[[חרם (נידוי הלכתי)|חרמים]]** כוללים 7 מצוות, 5 מצוות עשה ו-2 מצוות לא תעשה: (א) לדון בערכי אדם כפי שמפורש בתורה. (ב) דין ערכי בהמה. (ג) דין ערכי בתים. (ד) דין ערכי שדות. (ה) דין מחרים נכסיו. (ו) שלא ימכר חרם. (ז) שלא יגאל חרם.

### פסקים ייחודיים

## פרשני הספר
נושאי כליו של הרמב"ם:
* כסף משנה
* הרדב"ז
* לחם משנה
* מגדל עוז
* הגהות מיימוניות

אחרונים:
* אור שמח - הרב מאיר שמחה הכהן.
* צפנת פענח

מהדורות מבוארות:
* משנה תורה להרמב"ם - מפעל משנה תורה.
* משנה תורה להרמב"ם המבואר - הרב עדין אבן ישראל (שטיינזלץ).

## קישורים חיצוניים

* משנה תורה, ספר הפלאה באתר HebrewBooks.
* ספר הפלאה באתר מפעל משנה תורה.
* מבוא לספר הפלאה באתר ישיבת הר עציון.
* שיעורי וידאו בספר הפלאה באתר Chabad.org.

## הערות שוליים

קטגוריה:ספרי משנה תורה
אחריי המבול

**אחריי המבול** (בצרפתית: **Après moi, le déluge**) או בצורת רבים **אחרינו המבול** (בצרפתית: **Après nous, le déluge**) הוא מטבע לשון שמקורו בצרפתית. הביטוי מביע את אדישותו של אדם לגבי מה יקרה בעתיד, כאשר הוא מניח שאירועי העתיד לא ישפיעו עליו מכיוון שהגיע לסוף דרכו. הביטוי מתייחס למבול המקראי וניתן לפרשו בשני אופניםː אחרי לכתי לא אכפת לי אם יבוא המבול והכל ייהרס. או לחליפין, אחרי לכתי עלול להגיע המבול ולכן דאגה לגבי העתיד היא לחינם. מקובל גם להשתמש בביטוי כהבעת ביקורת על אדישות לגבי השלכות עתידיות של מעשים או התרחשויות בהווה.

## מקור הביטוי
הביטוי מיוחס ללואי החמישה עשר, מלך צרפת או, בצורה **אחרינו המבול,** לפילגשו מאדאם דה פומפדור. ישנן גרסאות שונות לגבי ההקשר שבו נאמר הביטוי. על פי הגרסה הנפוצה הביטוי נאמר לאחר קרב רוסבאך, שנערך בשנת 1757, בו הובס הצבא הצרפתי על ידי הצבא הפרוסי. האמרה באה להביע אדישות המלך למשמעות התבוסה בקרב או אולי כדברי נחמה שהשמיעה מאדאם דה פומפדור באוזני המלך. המקור לייחוס הזה הוא מכתב שכתבה זמרת האופרה מרי פֶל בו סיפרה שמאהבה הצייר מוריס קוונטין דה לה טור סיפר לה שהדברים נאמרו בזמן שצייר את מאדאם דה פומפדור.

ישנם היסטוריונים המפקפקים בייחוס הזה וסבורים שהביטוי היה בשימוש בשפה הצרפתית טרם ימיו של לואי החמישה עשר.

הסופר וחוקר השפה הצרפתי קלוד דונטון טוען שהביטוי הפך לשגור בעקבות חיבור של המתמטיקאי הצרפתי פייר לואי מאופרטויס בו העלה את האפשרות שהשביט האלי יכול להביא כליה על העולם. על פי תחזיתו של אדמונד האלי השביט היה צפוי לשוב ולהופיע ב-1758. האלי עצמו העלה תאוריה שהמבול המקראי נגרם על ידי כוכב שביט שחלף קרוב מאוד לכדור הארץ.

הבלשן הצרפתי אלן ריי מצא שהאזכור המוקדם ביותר בכתב של הביטוי הוא רק מ-1789.

## אזכורים בתרבות
קרל מרקס בספרו הקפיטל משתמש בביטוי בפרק הדן בהגבלת אורכו של יום העבודה כדי לתאר את יחסו של הקפיטליסט לבריאותו של העובד. הוא כותב .

בשנת 1989 הוציאה לאור הזמרת נורית גלרון את שיר המחאה הפוליטי "אחרינו המבול". את מילות השיר כתבה גלרון והוא הולחן על ידי ארקדי דוכין ונכלל באלבום בעל אותו שם. השיר מבקר את המשך שיגרת החיים והבילויים בתל אביב בימי האינתיפאדה הראשונה, תוך הפגנת אדישות למתרחש בשטחים ולסבל של הפלסטינים. השיר עורר כעס בקרב חלקים בציבור הישראלי והוועד המנהל של רשות השידור הישראלית החליט לאסור את השמעתו בתחנות הרדיו ובטלוויזיה, וגם בגלי צה"ל נאסרה השמעתו.

## ראו גם
* המבול

## קישורים חיצוניים
* 

## הערות שוליים

קטגוריה:אמרות כנף
פסגת סטאנוויקס

**פסגת סטאנוויקס** (באנגלית: **Stanwix Peak**) היא פסגה נישאת בהרי באוורס באזור חוף פנל של ארץ ויקטוריה שבאנטארקטיקה.

הפסגה מתנשאת מעל חלקו הדרומי של קרחון אסטאפנקו.

גובהה של הפסגה 2,240 מטרים מעל פני הים; פסגת סטאנוויקס היא הפסגה ה-914 בגובהה באנטארקטיקה.

## היסטוריה
### גילוי ומיפוי הפסגה

הפסגה שימשה כנקודת ייחוס על ידי המודד ס. קירקבי (S. Kirkby), שהשתתף במשלחת המחקר הלאומית האוסטרלית לאנטארקטיקה (ANARE), שהגיעה לאנטארקטיקה באונייה ת'אלה דאן (**MV Thala Dan**) בשנת 1962.

### מקור השם

שמה של הפסגה ניתן לה על ידי משלחת המחקר הלאומית האוסטרלית לאנטארקטיקה.

הפסגה נקראת על שם קפטן ג'ון סטאנוויקס (John Stanwix), שהיה טייס מסוקים במשלחת.

## קישורים חיצוניים
* פסגת סטאנוויקס באתר הסקר הגאולוגי של ארצות הברית
* פסגת סטאנוויקס באתר הגאזט האנטארקטי של ממשלת ניו זילנד
* פסגת סטאנוויקס באתר הגאזט האנטארקטי המשווה SCAR של ממשלת אוסטרליה
* מפת אזור פסגת סטאנוויקס
* פסגת סטאנוויקס באתר peakery (בין היתר, מרחקים לאתרים סמוכים)
* מזג האוויר הנוכחי המעודן בפסגת סטאנוויקס
** תחזית מזג אוויר עדכנית ארוכת טווח עבור פסגת סטאנוויקס
** נתוני מזג אוויר היסטוריים עבור פסגת סטאנוויקס
** נתוני מזג אוויר סטטיסטיים עבור פסגת סטאנוויקס

## הערות שוליים

סטאנוויקס
סטאנוויקס
טושימה

**טושימה** (ביפנית: **豊島区**) הוא רובע במרכז העיר טוקיו שביפן. ברובע נמצאת תחנת רכבת מרכזית גדולה במיוחד וכמו גם אזור מסחר בולט המכונה "**[[איקהבוקורו]]**".

## היסטוריה
הרובע נוסד ב-15 במרץ 1947, ואוכלוסיית הרובע הגיע לשיא בשנת 1965 כאשר הרובע הכיל בסביבות 370,000 תושבים. מאז ואילך כמות התושבים ברובע הולכת ודועכת ונכון ל-1 במאי 2015 אוכלוסיית הרובע מנתה כ-298,250 תושבים, בעוד שצפיפות האוכלוסין של הרובע הייתה 22,920 נפש לקמ"ר.

הרובע משתרע על פני 13.01 קמ"ר. כ-47% מהשטחים של הרובע הם אזורי מגורים, וכ-20% מהשטחים של הרובע הם אזורים מסחריים וציבוריים.

אוכלוסיית הרובע כללה ב-2015 כ-19,868 תושבים לא יפנים, המהווים כ-7.42% מסך תושבי הרובע, ועל כן טושימה הוא מהאזורים הכי קוסמופוליטיים בטוקיו. מתוך התושבים הלא יפנים שגרים בטושימה כ-56% הם ממוצא סיני, כ-20% הם ממוצא קוריאני, וכל היתר הם בעיקר ממוצא פיליפיני ואירופאי.

## גלריית תמונות

Ikebukuro_28006.jpg|אזור המסחר איקהבוקורו
Ikebukuro_Station.jpg|תחנת איקהבוקורו
Ikebukuro2007.jpg|גורדי השחקים של איקהבוקורו שבטושימה


## קישורים חיצוניים

* 

## הערות שוליים

קטגוריה:טוקיו: רבעים
סומידה

**סומידה** (ביפנית: **墨田区**) הוא רובע במרכז ההיסטורי של העיר טוקיו שביפן. רובע זה ידוע במיוחד בשל פסטיבל הזיקוקים שמתקיים בו במהלך הקיץ, ובשל אצטדיון הסומו הראשי של טוקיו שממוקם בו (קיונגוקו קוקוגיקאן) בו נערכים טורנירים של סומו שלוש פעמים בשנה. באזור זה נמצא גם מגדל "עץ השמיים" (Tokyo Skytree) אשר הוא המגדל הגבוה ביותר בעולם, והמבנה השני בגובהו בעולם אחרי בורג' חליפה.

נכון ל-1 במאי 2015 אוכלוסיית הרובע מנתה כ-257,300 תושבים, וצפיפות האוכלוסין ברובע הייתה 18,690 נפש לקמ"ר. הרובע משתרע על פני 13.75 קמ"ר.

רובע סומידה נוסד ב-15 במרץ 1947 כתוצאה ממיזוג הרבעים הונג'י ומיקוג'ימה.

## גלריית תמונות

Tokyo Sky Tree 2012.JPG|מגדל "עץ השמיים" (Tokyo Skytree)
Ryogoku Great Sumo Hall.jpg|זירת הסומו ריוגוקו
JRE-Sobu-Line-Sumidagawa-Bridge-01.jpg|תצלום של נהר סומידה שנלקח מגשר ריוגוקו
Edo-Tokyo_Museum.jpg|מוזיאון אדו טוקיו


## קישורים חיצוניים

* 

## הערות שוליים

קטגוריה:טוקיו: רבעים
טופלו (הונגריה)

**טופלו** (בהונגרית: **Tófalu**) הוא כפר במחוז הווש בצפון מזרח הונגריה. 
## היסטוריה
האזור מיושב מסביבות המאה ה-14, והוא מוזכר לראשונה בכתבים משנת 1352. הכפר נהרס בזמן שלטון הטורקים ויושב מחדש. במהלך מלחמת העולם השנייה פוצצו הגרמנים את הכנסייה הישנה בטופלו.

בשנת 1950 התאחד הכפר עם אלדברה ונקרא טודברה (Tódebrő) ובשנת 1958 חזרו כל כפר לעצמאותו.

35 יהודים חיו בטופלו בשנת 1880 ובשנת 1944 נרצחו כ-20 מהם בשואת יהודי הונגריה.

כמו יישובים רבים באירופה גם בטופלו מספר התושבים נמצא בירידה. כך, בשנת 1990 חיו בכפר 668 תושבים ובשנת 2021 רק 553 תושבים.
## קישורים חיצוניים

* 

## הערות שוליים

קטגוריה:הונגריה: כפרים
אוילרינצפלווה

**אוילרינצפלווה** (בהונגרית: **Újlőrincfalva**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם באוילרינצפלווה מספר התושבים נמצא בירידה. כך, בשנת 1990 חיו בכפר 270 תושבים ובשנת 2021 רק 198 תושבים.

האזור מיושב מסביבות המאה ה-13, והוא מוזכר לראשונה בכתבים משנת 1261.

## יהודי אוילרינצפלווה
יהודים בודדים חיו באוילרינצפלווה במאה ה-19 ובמאה ה-20. בשנת 1944 נרצח לפחות יהודי אחד מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פטרוואשארה

**פטרוואשארה** (בהונגרית: **Pétervására**) היא עיר במחוז הווש בצפון מזרח הונגריה. עד לשואה הייתה בה קהילה יהודית.

כמו יישובים רבים באירופה גם בפטרוואשארה מספר התושבים נמצא בירידה. כך, בשנת 1990 חיו בכפר 2,611 תושבים ובשנת 2021 רק 2,021 תושבים.

על פי עדויות ארכאולוגיות האזור מיושב מהתקופה הפרהיסטורית. פטרוואשארה עצמו מוזכר לראשונה בתעודות משנת 1247 ומאז הוא מיושב לסירוגין. הכפר הפך לעיר רשמית ב-1 במרץ 1989.

## יהודי פטרוואשארה
יהודים התיישבו בפטרוואשארה לראשונה בתחילת המאה ה-19. בשנת 1885 נעשו כפופים לקהילה יהודים שישבו ב-18 כפרים בסביבה. בפטרוואשארה כיהנו שלושה רבנים בזה אחר זה ובמקום היה בית כנסת שהורחב בשנת 1878.

בימי מלחמת העולם השנייה גויסו יהודי הונגריה לעבודות כפייה במסגרת צבאית ובשנת 1940 נעשתה פטרוואשארה מרכז לגיוס יהודים לעבודות כפייה.

במאי 1944, כחודשיים לאחר כניסת הצבא הגרמני להונגריה, הובלו יהודי המקום לאזור מכרות פחם ליד אגרצ'הי, שם רוכזו כ-2,000 יהודי מחוז הווש בצפיפות ומחסור חמור במזון ובתרופות. על היהודים נאסר לקבל עזרה מקרוביהם שמחוץ למקום. ביוני הובלו לבית חרושת ללבנים בקרצ'נד, וכעבור ימים אחדים שולחו לאושוויץ

## לקריאה נוספת
* קהילת פטרוואשארה בפנקס קהילות הונגריה.
*פטרוואשארה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 315. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Love Is (שיר)

"**Love Is**" (בעברית: "**אהבה זה**") הוא סינגל הבכורה של הזמרת-יוצרת הקנדית אלנה מיילס. את השיר הוציאה לאור בשנת 1989, בקנדה ובאוסטרליה גרידא, חברת התקליטים אטלנטיק רקורדס. הוא נכלל כרצועה השנייה באלבום הבכורה של הזמרת, *[[Alannah Myles]]*. בשאר רחבי העולם פורסם השיר לאחר יציאת "Black Velvet". השיר הועמד בקטגוריית "סינגל השנה" בפרס ג'ונו למוזיקה.

## וידאו קליפ
לשיר "Love Is" שני וידאו קליפים שונים, בבימויה של דבורה סמואל. אחד פורסם בקנדה בלבד, והשני ברחבי העולם. הווידאו קליפ המקורי נפתח בצילומי רגליה של מיילס, תוך כדי שהיא נעה על הבמה. בד בבד היא מבצעת את "Love Is" בהופעה חיה עם הלהקה שלה.

בקליפ השני, שפורסם ב-1990, מוצגת מיילס לצד הלהקה שלה מבצעת את השיר באולפן. לאחר מכן מוצגת סצנות בשחור-לבן דוגמת כמה גברים ונשים מחזרים זה עם זה ומיילס רוכבת על סוסים במדבר ואחריה יען וקנגורו.

## הוצאה לאור וקבלה
השיר פורסם בקנדה באפריל 1989, והגיע למקום ה-16 במצעד הסינגלים במדינה. ביוני, הוא יצא לאור באוסטרליה. תחילה לא נכנס למצעדי ה-ARIA, אולם לאחר צאת השיר "Black Velvet", "Love Is" הגיע למקום ה-12. בשאר העולם "Love Is" יצא לאור לאחר "Black Velvet". הוא הגיע למקום ה-36 במצעד הבילבורד הוט 100, ונכנס ל-40 השירים הפותחים במצעד הסינגלים האירי, ההולנדי והפלנדרי.

## רשימת השמעה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1989
קטגוריה:סינגלי בכורה מ-1989
קטגוריה:סינגלים מ-1990
קטגוריה:שירים באנגלית
קטגוריה:סינגלים בהוצאת אטלנטיק רקורדס
Alannah Myles

***Alannah Myles*** (בעברית: **אלנה מיילס**) הוא אלבום הבכורה של הזמרת-יוצרת הקנדית אלנה מיילס. את האלבום הוציאה לאור ב-28 במרץ 1989 חברת התקליטים אטלנטיק רקורדס. השיר "Black Velvet", שנכלל באלבום כרצועה השלישית, הפך ללהיט בינלאומי. הוא הגיע לראש מצעדי המוזיקה ברחבי העולם דוגמת בילבורד הוט 100 ומצעד הסינגלים הקנדי של *RPM*. *Alannah Myles* הגיע למקום החמישי בבילבורד 200, למקום השלישי במצעד האלבומים הבריטי ולמקום הראשון במצעד האלבומים הקנדי של *RPM*. את עטיפת האלבום צילמה דבורה סמואל.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-1989
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת אטלנטיק רקורדס
חה

**חה** (何, פיניין: Hé) הוא שם משפחה סיני נפוץ

קטגוריה:שמות משפחה סיניים
בלאדי מורי

**בלאדי מורי** היא סדרת טלוויזיה ישראלית מסוגה קומדיה רומנטית העוסקת ברווקות מאוחרת, שיצרה סתיו אידיסיס, ועלתה לשידור בשנת 2022 בYes. הקומדיה זכתה בפרס הקומדיה הטובה ביותר בפסטיבל סירייס מאניה - צרפת (2022). העונה השנייה עלתה ב-14 בספטמבר 2025

## עלילה
עלילת הסדרה עוסקת במורי (נעמי לבוב), מרצה לקולנוע, ודנה (רותם סלע), רופאה מתמחה בגינקולוגיה ומיילדות; חברות טובות מימי התיכון ושותפות לדירה, המתמודדות עם רווקותן המאוחרת.

בתחילת העונה הראשונה, מורי עוברת תאונת דרכים ופוגעת ברכב אספנות. הבחור ברכבו היא פגעה, ליאור, מאתר את כתובתה ומגיע לביתה. במהלך ההיכרות הראשונית הוא מתאהב דווקא בדנה למורת רוחה של מורי.

במקביל לרומן עם ליאור, דנה מתקרבת למנהל המחלקה בבי"ח ד"ר אטיאס וצריכה לבחור במהלך העונה בזוגיות הנכונה עבורה. 

מורי מתקשה לצאת מקשר עם האקס גור, ובמהלך העונה אף חוזרת אליו ועוברת לגור בביתו. בין לבין פוגשת בחורים שונים ומחפשת דירה לעבור אליה מהדירה המשותפת עם דנה, על רקע כניסתו של ליאור לחייהן.

במקביל והשראת האירועים בחייהן, מורי כותבת תסריט לקומדיה רומנטית, ומדברת עם הסטודנטים בהרצאותיה על מוטיבים בקומדיות רומנטיות, המתכתבים גם עם עלילות הפרקים. בין היצירות שנזכרות במהלך הפרקים: רומיאו ויוליה, נוטינג היל, תלמה ולואיז ואישה יפה.

בעונה השנייה השתיים, עדיין רווקות, מתחילות לחוש בלחץ מאי- מציאת זוגיות, וחושבות על הורות גם בדרכים אחרות כמו תרומת זרע, הורות משותפת או גידול הילדים יחד. רוב הדמויות הגבריות מהעונה הראשונה לא המשיכו גם לעונה השנייה (מלבד עידן, המגולם על ידי אלעד אטרקצ'י), אך אל השחקניות הראשיות מצטרפים בין היתר השחקנים אדם גבאי- ידיד של מורי ובן-זוגו של עידן, תום אבני - במאי עימו מורי נפגשת בפסטיבל סרטים, אוהד קנולר וגל אמיתי.

## דמויות ושחקנים

## הפקה
### צילומים
הסדרה צולמה בחלקה במחלקת היולדות בבית חולים איכילוב.

## פרסים ומועמדויות

## קישורים חיצוניים
* 

* 
* 

## הערות שוליים

קטגוריה:סדרות קומדיה רומנטיות ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:Yes הטלוויזיה בלוויין: תוכניות וסדרות
משפחת בנדר

**משפחת בנדר** (באנגלית: The Bender Family) היו משפחה של רוצחים סדרתיים שפעלה בדרום מזרח קנזס, בין מאי 1871 לדצמבר 1872. המשפחה הורכבה מג'ון בנדר, אשתו אלווירה, ג'ון הבן, וקייט. על פי הדעה הרווחת, ג'ון הבן וקייט היו אחים, אך עם זאת, ישנה תאוריה הגורסת כי הם היו נשואים.

ממוזער|משפחת בנדר

## המשפחה
ג'ון בנדר האב היה כבן 60 ודיבר מעט מאוד אנגלית. כשהוא היה מדבר, הוא בדרך כלל לא היה מובן. אלווירה בנדר, שלכאורה גם דיברה מעט מאוד אנגלית, הייתה בת 55. נטען כי היא הייתה כל כך לא ידידותית עד ששכניה התחילו לכנותה "שטנית".

ג'ון בנדר הבן היה כבן 25 עם שיער ערמוני ושפם, ודיבר אנגלית שוטפת אך עם מבטא גרמני. קייט בנדר, שהייתה בסביבות גיל 23, הייתה מטופחת ומושכת ודיברה אנגלית רהוטה עם מבטא קל. היא הייתה עורכת סיאנסים ונתנה הרצאות על רוחניות, והייתה ידועה כמי שדוגלת באהבה חופשית.

הדעה הרווחת הייתה שהבנדרים הם מהגרים גרמנים. מעולם לא נמצא תיעוד או הוכחה מוחלטת ליחסיהם זה לזה, או למקום שבו הם נולדו.

## שיטת הרצח
בין הפונדק של המשפחה לבין מגוריהם, הפריד וילון. כשהיה מגיע אורח, הם היו מושיבים אותו על מושב עם הפנים לכיוון השני, כך שהוא עם הגב אל הווילון. קייט הייתה מסיחה את דעתו של האורח בשיחה בזמן שאחד מהבנדרים האחרים ניגש אל הווילון. כשראשו של הקורבן מסומן דרך הבד הדק, אחד הבנדרים היה מנפץ את הגולגולת שלו בפטיש. לאחר מכן, הגופה הייתה מושלכת אל המרתף. ברגע שהגופה הייתה במרתף, הבנדרים היו פושטים אותה מכל הבגדים וחפצי הערך וקוברים אותה בקבר אחים.

ממוזער|הפונדק של הבנדרים

## הרציחות
במאי 1871 התגלתה הראשונה מבין הגופות המיוחסות למעשיה של משפחת הרוצחים הסדרתית הראשונה של אמריקה. בקנזס, נמצאה גופתו של אדם בשם ג'ונס, שגרונו חתוך וגולגולתו מרוסקת - פציעות שיהיו מאוחר יותר סימן ההיכר של הפציעות הקטלניות שנגרמו על ידי משפחת בנדר.

המקרה הבא התרחש בפברואר 1872 כאשר נמצאו עוד שתי גופות לא מזוהות של גברים, עם פציעות דומות לאלו של ג'ונס.

בשנת 1873, דיווחים על נעדרים באזור הפכו כל כך נפוצים, שרוב האנשים שעברו במקום התחילו להתחמק מהשביל, אך לא כולם היו זהירים כל כך.

סיפור האימה הנוגע למשפחת הרוצחים הסדרתיים הראשונה של אמריקה קיבל תפנית קריטית, כאשר שני מטיילים - ג'ורג' ניוטון לונגקור ובתו הצעירה - מרי אן, נעלמו באזור הידוע לשמצה, ללא כל זכר.

היעלמותם של האב והבת הורגשה על ידי אחד מהשכנים והחברים שלהם, ד"ר ויליאם הנרי יורק, רופא ידוע. ד"ר ויליאם הנרי יורק, שידע על המסלול שעברו מר לונגקור ובתו, בא לחפש אותם באביב 1873.

גם הרופא נעלם, אבל הפעם זה הניע שרשרת אירועים, שתחשוף את מעלליהם של הבנדרים.

## לאחר הרציחות
גורלה של המשפחה נותר עלום, עם תיאוריות שנעות מלינץ' שבוצע במשפחה, ועד בריחה מוצלחת שלה. הרבה פולקלור ואגדות אופפים את הבנדרים, מה שמקשה על היכולת להפריד בין עובדות לבדיות.

## ראו גם
משפחת מנסון

## לקריאה נוספת

## קישורים חיצוניים

## הערות שוליים

קטגוריה:רוצחים סדרתיים אמריקאים
מי שמע על חווה ונאווה

**מי שמע על חווה ונאווה** היא סדרת טלוויזיה ישראלית מסוגה דרמה קומית, שיצרו גלית חוגי ונועה ארנברג ועלתה לשידור ב-13 באוקטובר 2022 ביס.

## עלילה
העלילה נעה בין שני קווי עלילה העוסקות בשתי נשים חווה (קרן מור) ונאווה (חנה לסלאו) שהכירו בהיותן בלהקת גייסות השריון לאחר מלחמת יום הכיפורים: תחת המנהל המוזיקלי גיורא נץ ובמאי הלהקה אורי.  שתיהן היו מה"לא מקובלות" בלהקה והתקשו להשתלב בה. נאווה התקבלה מראש ללהקה כבדרנית ולא כזמרת. ואין ללהקה זמן לעבוד על המערכונים. לחווה מצע לשיר את שיר הסולו "ארץ ערבה", והיא נוסעת עם גיורא לתל אביב, לפגוש את הפזמונאית נעמי בבית קפה בתל אביב, והיא אף שוכבת איתו. אך בסופו של דבר לא מקבלת את הסולו. נאווה אלתרה בהופעה מול חיילים והדבר הוביל להדחתה מהלהקה. היא סיימה את שירותה הצבאי כפקידה ומשם המשיכה לחברת החשמל.  

בעלילה המתרחשת לאחר ארבעה עשורים נאווה היא עובדת בחברת החשמל, יוצרת קשר מחדש עם חווה בעת שבאה אליה לניחום אבלים: חווה היא עקרת בית שבעלה נפטר מדום לב, ובגלל התלות שפיתחה בבעלה היא לא פיתחה עצמאות כלכלית. היא יורשת מבעלה המנוח חנות בדרום תל אביב והיא הופכת אותו לבית קפה ללא ההליכים הנדרשים. נאווה עוזרת לחווה עם הבירוקרטיה ומנצלת של משאבי חברת החשמל כדי לעזור לה.  זה מסבך אותה משמעתית, והיא ונאלצת לעזוב את חברת החשמל.

הסדרה מסתיימת בפגישת מחזור של חברי הלהקה ארבעה עשורים לאחר פעילותם, לאחר שחבריה למעט חווה ונאווה השתלבו בתעשיית המוזיקה והבידור בישראל כיאה לחברי הלהקות הצבאיות בשנות השבעים. בפגישה המתועדת בתקשורת גיורא מעוות את הסיפור על "ארץ ערבה" ואת הסיפור שקרה עם חווה מספר כאילו שקרה עם איריס שהתפרסמה מאז. חווה ונאווה ניגשות לגץ מאחורי הקלעים, ובאינסטינקט חווה חובטת לגץ בראש.   

## דמויות ושחקנים

## פרסים ומועמדויות

## קישורים חיצוניים
* 
* 
* 

## הערות שוליים

קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:Yes הטלוויזיה בלוויין: תוכניות וסדרות
פייר קונדה

**פייר קונדה מאלונג** (בצרפתית: **Pierre Kunde Malong**; נולד ב-26 ביולי 1995) הוא כדורגלן קמרוני המשחק בעמדת הקשר בדיבה אל-חסין.

## קריירת מועדונים
קונדה התחיל את הקריירה שלו בקבוצת הנוער של אלקובנדס. ב-11 בנובמבר 2012 ערך את הופעת הבכורה שלו בקבוצה הבוגרת בניצחון 0-2 נגד פריסו. ב-3 במרץ 2013 הבקיע את שער הבכורה שלו בקבוצה בניצחון 0-2 נגד אתלטיקו לאונס דה קאסטייה.

בקיץ  קונדה חתם באתלטיקו מדריד והצטרף לקבוצת הנוער של המועדון. עונה לאחר מכן, הצטרף לקבוצת המילואים של המועדון. בקיץ  הושאל לאקסטרמדורה עד לסיום העונה, במדיה רשם 11 שערים ב-33 משחקי הליגה. ב-25 ביולי 2017 הושאל לגרנאדה עד לסיום העונה.

ב-6 ביולי 2018 חתם לארבע שנים במיינץ 05 מהבונדסליגה.

ב-22 ביוני 2021 חתם לשלוש שנים באולימפיאקוס מליגת העל היוונית.

ב-6 בינואר 2023 חזר לגרמניה והושאל לבוכום עד לסוף העונה.

## קריירה בינלאומית
בצעירותו, קונדה שיחק בנבחרות הצעירות של קמרון. ב-27 במאי 2018 קונדה ערך את הופעת הבכורה שלו בנבחרת הבוגרת בהפסד 1-0 ל.

נכלל בסגל נבחרת קמרון לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני גרנדה
קטגוריה:כדורגלני מיינץ 05
קטגוריה:כדורגלני אולימפיאקוס
קטגוריה:כדורגלני בוכום
קטגוריה:כדורגלני אטרומיטוס
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:ספורטאים קמרונים בספרד
קטגוריה:ספורטאים קמרונים בגרמניה
קטגוריה:ספורטאים קמרונים ביוון
קטגוריה:ספורטאים זרים באיחוד האמירויות הערביות
קטגוריה:קמרונים שנולדו ב-1995
גייל (זמרת)

**טיילור גייל רתרפורד** (באנגלית: **Taylor Gayle Rutherfurd**; נולדה ב-8 ביולי 2004), הידועה באופן מקצועי בשם **גייל** (**Gayle**), היא זמרת-יוצרת אמריקאית. פרצה לתודעה בזכות הסינגל "ABCDEFU" בשנת 2021.

## חיים וקריירה
גייל נולדה ב-8 ביולי 2004 בדאלאס, טקסס. היא התחילה לשיר כשהייתה בת שבע, ובסופו של דבר עברה להתגורר בנאשוויל, טנסי כדי להמשיך בקריירה מוזיקלית. לאחר שהוציאה כמה סינגלים בהפקה עצמית, היא התגלתה על ידי קארה דיוגוארדי הפזמונאית ושופטת לשעבר בתוכנית "אמריקן איידול" לאחר מכן דיוגוארדי החתימה את גייל בחברת התקליטים אטלנטיק רקורדס.

בשנת 2021, הוציאה גייל את הסינגל "ABCDEFU", השיר הראשון שלה תחת חברת התקליטים אטלנטיק רקורדס. השיר הפך לויראלי בטיקטוק ובספוטיפיי. הוא הגיע במהירות ל-10 הגדולים בגרמניה, אוסטריה, שווייץ, שוודיה, פינלנד, אירלנד, בריטניה, אוסטרליה וניו זילנד, כמו גם ל-20 הראשונים במצעד הנורווגי וההולנדי.

ב-19 בינואר 2022, יצא לאור הסינגל "Ur Just Horny". ב-18 במרץ 2022, יצא לאור המיני-אלבום בכורה שלה *[[A Study of the Human Experience Volume One]]*. באוגוסט 2022, התארחה גייל במופע של הזמרת הישראלית נועה קירל בפארק הירקון. ב-7 באוקטובר 2022, גייל הוציאה את המיני אלבום השני שלה, *A Study of the Human Experience Volume Two*.

ב-9 בדצמבר 2022, גייל הוציא מיני אלבום שלישי, *A Study of the Human Experience Volume Two and a Half*. במקום שירים חדשים, האלבום מורכב משמונה גרסאות חדשות של שירים משני הפרויקטים הקודמים שלה.

גייל הייתה מופע החימים במספר הופעות של הלג האמריקאי של סיבוב ההופעות, The Eras Tour, של טיילור סוויפט, ובלג האירופי של סיבוב ההופעות של פינק. היא השתתפה באלבום ** ושרה את השיר "Butterflies".

## דיסקוגרפיה
### מיני-אלבומים
* 2022: *A Study of the Human Experience Volume One*
* 2022: *A Study of the Human Experience Volume Two*
* 2022: *A Study of the Human Experience Volume Two and a Half*

### סינגלים
* 2020: "Z"
* 2020: "Dumbass"
* 2020: "Happy for You"
* 2020: "Orange Peel"
* 2021: "ABCDEFU"
* 2022: "Ur Just Horny"
* 2022: "Don't Trip"
* 2022: "indieedgycool"
* 2022: "God Has a Sense of Humor"
* 2022: "FMK" (בהשתתפות בלאקבר)
* 2023: "Everybody Hates Me"
* 2023: "Fantasy" (עם לורן ספנסר-סמית' ואם בייהולד)
* 2023: "Don't Call Me Pretty"
* 2023: "Butterflies"
* 2023: "Leave Me For Dead"

## פרסים ומועמדויות

## קישורים חיצוניים

* 

## הערות שוליים

קטגוריה:מוזיקאים אמריקאים
קטגוריה:זמרות פופ אמריקאיות
קטגוריה:אמני אטלנטיק רקורדס
קטגוריה:אמריקאים שנולדו ב-2004
ירוסלאב קנטוש

**ירוסלאב קנטוש** (בסלובקית: **Jaroslav Kentoš**; נולד ב-14 במאי 1974) הוא כדורגלן עבר סלובקי ששיחק בעמדת הבלם וכיום משמש כמאמן הנבחרת הצעירה של סלובקיה.

## קריירה
קנטוש התחיל את הקריירה שלו בטטרן פרשוב. ב-28 במרץ 1992 ערך את הופעת הבכורה שלו בקבוצה הבוגרת בהפסד 0–3 לויטקוויצה.

בינואר  הצטרף למכבי חיפה מישראל. ב-27 בינואר ערך את הופעת הבכורה שלו בקבוצה בניצחון 1–5 נגד מכבי יפו. ב-2 במרץ 1996 הבקיע את שער הבכורה שלו בניצחון 0–3 נגד הפועל ראשון לציון.

בקיץ  חתם בבוהמיאנס 1905 מליגת העל הצ'כית. בהמשך, שיחק סלובן ברטיסלאבה, דוקלה באנסקה ביסטריצה, הפועל כפר סבא, פוטורה הומנה וספורט פודברזובה.

עם פרישתו בקיץ  קנטוש הפך למאמן בקבוצת המילואים של ספורט פודברזובה. כיום מאמן את הנבחרת הצעירה של סלובקיה.

## קישורים חיצוניים

קטגוריה:כדורגלנים סלובקים
קטגוריה:בלמי כדורגל סלובקים
קטגוריה:כדורגלני מכבי חיפה
קטגוריה:כדורגלני בוהמיאנס 1905
קטגוריה:כדורגלני סלובן ברטיסלאבה
קטגוריה:כדורגלני דוקלה באנסקה ביסטריצה
קטגוריה:כדורגלני הפועל כפר סבא
קטגוריה:כדורגלנים זרים בישראל
קטגוריה:מאמני כדורגל סלובקים
קטגוריה:סלובקים שנולדו ב-1974
מאחורי הסורגים 2

**מאחורי הסורגים 2** הוא סרט דרמה ישראלי משנת 1992 בבימויו של אורי ברבש ותסריט של בני ברבש, עם ארנון צדוק ומוחמד בכרי בתפקידים הראשיים.

זה סרט המשך ל"מאחורי הסורגים" משנת 1984 ובו שני הגיבורים הראשיים מהסרט הראשון, יהודי וערבי, משתפים שוב פעולה כדי לברוח מבית הכלא ולמרות הפיתויים הם אינם נפרדים עד לסוף הטראגי. הסרט לא הצליח בהשוואה לקודמו בביקורות ובקופות.

בועז שרעבי שהשתתף בסרט הראשון ושר בו את "תני לי יד", שר בסרט הזה את "ציפור חפשיה" למילים של חמוטל בן זאב וללחן שלו.

מוחמד בכרי זכה בפרס השופטים לשחקן הטוב ביותר בפסטיבל הסרטים בולנסיה.

## תקציר העלילה
אורי מזרחי (ארנון צדוק) מתייצב לפני ועדת שחרורים של בית הכלא בו הוא כלוא בתא נפרד ארבע שנים על שוד. הוא מבקש להשתחרר לאחר ריצוי שני שלישים מעונשו אבל מפקד הכלא (אורי לוי) משיב לו בשלילה. אורי חוזר לתאו, מתפרע ושובר את כל החפצים, מכה בסוהרים עד שהוא מוכרע.

כעבור זמן מזמן המפקד את אורי ומודיע לו כי מתקיימת תחרות בין להקות על העלאת מחזות ומבקש ממנו להקים להקת אסירים כזאת. אורי מסכים כי הוא רואה בכך הזדמנות לברוח. את תוכניתו לבריחה הוא מעביר לידידו העבריין פיטוסי (רמי דנון).

אורי משכנע את עיסאם (מוחמד בכרי) לעזור לו בכתיבת המחזה בהעלתו בעזרת המדריכה מיה (גיליה שטרן). הם מקיימים את ההופעה במתנ"ס הדר יוסף שבסופה שר "הזמיר" (בועז שרעבי) עם כולם את "ציפור חופשית" לתשואות הקהל כשאורי ועיסאם עומדים באמצע אזוקים אחד לשני.

אורי רוצה לפתוח את האזיקים אך עיסאם זורק את המפתח ושניהם נאלצים להימלט ביחד. אנשיו של פיטוסי מתגברים על המאבטחים בחוץ אך מגיעה מיד משטרה ופיטוסי שאמור להסיע את אורי נמלט מהמקום. אורי ועיסאם מתחילים את הבריחה כשהם אזוקים אחד לשני. אורי מתקשר לפיטוסי ומודע על מקומו.

מיד מתחיל מרדף גדול של שוטרים, כלבנים ויחידה למלחמה בטרור בפיקודו של נמרוד (שלמה תרשיש). נמרוד וסגנו שי (אברהם אבוטבול) מגיעים לבית הבושת של פיטוסי ובמכות נמרצות הוא מגלה להם על שיחתו עם אורי ועל מיקומו.

בינתיים אורי ועיסאם מגיעים לדירתם של משפחת פלדמן. מר פלדמן (עזרא דגן) ואשתו (לבנה פינקלשטיין) ושני ילדיהם פוחדים מהם אבל כעבור זמן קצר נשבר הקרח והם מתחבבים על ידי המשפחה ואוכלים ביחד.

בינתיים אנשי היחידה למלחמה בטרור גולשים מהגג אך מר פלדמן מצליח למלט את השניים דרך הצינור של קבלן השיפוצים בדירתם. הם מגיעים לחברם לשעבר יחיאל (רוברטו פולק) שמשחרר אותם משרשרת האזיקים ומזעיק את פיטוסי.

פיטוסי התככן מציע לאורי תוכנית מילוט. הוא יסגיר את עיסאם תמורת מתן רשות לאורי לעזוב את ישראל לשיקגו, שם יחכה לו ידיד. אורי מהסס אך בתחילה מסכים להסגיר את עיסאם תמורת שחרורו מהכלא.

אורי הולך לפני כן לפגוש את בתו סיגי (דנה כץ) ונכדו ולאחר הפגיעה המכאיבה הוא מחליט לקשור את גורלו בזה של עיסאם. הם לובשים מדים של קציני צה"ל ופיטוסי מסיע אותם בטנדר של חב"ד לכפרו של עיסאם בשטחים. אנשי הכפר רוגמים אותם ואחד יורה בעיסאם ופוצע אותו קל. לבסוף מתברר להם שמדובר בעיסאם והם מובילים אותו לביתו שם הוא נפגש עם אשתו מהא (דליה בגר). אורי ועיסאם לא רוצים לסבך אותם ועוברים מחוץ לכפר שם הם מתגלים ליחידה למלחמה בטרור. החיילים פותחים עליהם באש והורגים את שניהם.

## צוות השחקנים

## קישורים חיצוניים

* 
* קדימון למאחורי הסורגים 2, באתר יוטיוב
* מאחורי הסורגים 2, בספר הקולנוע הישראלי
* בועז שרעבי, ציפור חופשית, באתר יוטיוב

קטגוריה:סרטי 1992
קטגוריה:סרטי בית סוהר
קטגוריה:סרטי דרמה ישראליים
קטגוריה:סרטים בעברית
קטגוריה:סרטי פעולה ישראליים
קטגוריה:סרטי פשע ישראליים
קטגוריה:סרטים ישראליים משנת 1992
קטגוריה:סרטי אורי ברבש
קטגוריה:סרטי המשך ישראליים
גיא שמיר

**גיא שמיר** (נולד ב-9 בינואר 1978) הוא כדורגלן עבר ישראלי ששיחק בעמדת הקשר. גיא, הוא בנו של מאיר שמיר.

## קריירה
שמיר התחיל את הקריירה שלו במחלקת הנוער של הפועל פתח תקווה. ב-23 במרץ 1996 ערך את הופעת הבכורה שלו בקבוצה הבוגרת בניצחון 0-1 נגד צפרירים חולון. ב-14 בפברואר 1998 הבקיע את שער הבכורה שלו בקבוצה בניצחון 0-2 נגד מכבי פתח תקווה. בעונת 1999/2000 רשם את עונת השיא שלו בקריירה כאשר רשם 31 הופעות, 5 שערים ושני בישולים.

בקיץ  עזב שמיר את פתח תקווה וחתם במ.ס. אשדוד, אך בינואר  חתם בהפועל פתח תקווה.

ב-13 ביולי 2006 שמיר חתם במכבי תל אביב, בה שיחק רק שני משחקים. בינואר  חתם במכבי הרצליה בה שיחק עד לסיום העונה בה פרש מכדורגל.

## חיים אישיים
שמיר הוא בעל תואר ראשון מהקריה האקדמית אונו. משמש כיו״ר דירקטוריון חברת האשראי החוץ-בנקאי מניף שירותים פיננסיים.

## קישורים חיצוניים

*פרופיל, באתר הפועל פתח תקווה

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל פתח תקווה
קטגוריה:כדורגלני מועדון ספורט אשדוד
קטגוריה:כדורגלני מכבי תל אביב
קטגוריה:כדורגלני מכבי הרצליה
קטגוריה:פתח תקווה: כדורגלנים
קטגוריה:בוגרי הקריה האקדמית אונו
קטגוריה:ישראלים שנולדו ב-1978